LSZ - Letzebuerger Studenten zu Zürech

Frendschaftsspill Schwäiz - Letzebuerg St. Gallen
2025-03-06 08:00 - 17:00 (Europe/Zurich)
Léif LSZler,
De 25. Mäerz spillen eis Rout Léiwen an engem Fussball-Frendschaftsspill géint d’Schwäizer Nati, dofir géife mir mam Bus op St. Gallen fueren fir sie am Auswäertsblock ze ennerstetzen. Mir géifen um 19h mam Bus vum Höngg fortfueren fir de Match um 20h45 an géint Metternuecht nees zeréck sinn. Déi déi wellen kennen och schonn éischter op eege Fauscht mam Zuch fueren fir d’Stad ze besichen.
Participatioun wäert vun der Unzuel interesséierte Leit ofhänken, mee ca zweschen 0-15€ leien (Bus + Ticket inclus).Mellt iech weg bis den 8. Mäerz ennert folgendem Link un, duerno kenne mir leider keng Tickets méi kaafen. D’Plaze si begrenzt je no Unzuel Tickets déi verfügbar sinn.
Léif Gréiss,
De Comité

Please select a valid form

Schiweekend 2025
2025-03-07 - 2025-03-09
Léif LSZler,
D’Exame sti virun der Dier, dofir ass elo de perfekten Zäitpunkt fir sech op e flotte Weekend mam LSZ no den Examen ze freeën. Dofir luede mir iech op den LSZ-Schiweekend am Schigebitt 4 Vallées am Chalet Les Louerettes an. Dëse fënnt de 7te bis de 9te Mäerz statt.
Méi Informatiounen dozou fannt dir ënnert follgende Links:
Chalet: https://louerettes.ch
Pisteplang vum Schigebitt: https://verbier4vallees.ch/fr/informations-utiles/carte-interactive
Mir hunn dëst Joer en anert Schigebitt fonnt wat e gutt Stéck mei héisch läit. D’Hütt ass op ongeféier 1700m, mir ginn also dovun aus do schonn den éischte Schnéi ze gesinn. E grousse Plus ass och dass een direkt virun der Hütt op 200m e puer Lifter an ënnerschiddlech Richtunge kann huelen. D’Schigebitt selwer huet 410km Pistekilometer wou fir jiddereen eppes dobäi ass an déi héchste Plaz leit op 3300m vu wou een eng fantastesch Vue genéisse kann. Am Präis vum Schiweekend ass de Schipass mat dobäi. Den Depart mam Bus ass geplangt Freides de 07.03 am fréie Moien um Campus Hönggerberg a mer wäerte Sonndes de 09.03 owes rëm um Höngg sinn. Genau Informatiounen zum Depart a Retour kritt dier zu engem spéideren Zäitpunkt.
D’Participatioun läit dëst Joer bei 250€. An deem Präis mat abegraff ass den Transport hin an zeréck, de Schipass, de Chalet vir 2 Nuechten, d’Moies – an Owesiessen, souwéi genuch ze drénken.
D’Umeldung wäert no den APB’s vum LSZ oflafen. Falls een sech ofmellt, kee méi op der Waardelëscht steet an sech keen Ersatz méi fënnt, da muss een d’Fixkäschten déi schonn ugefall sinn, selwer bezuelen.
Dir kennt iech ab dem 22.01 (18:00) bis de 29.01 (18:00) umellen.
D’Platze fir de Schiweekend sinn op 50 Persoune limitéiert, maacht Iech also schnell bäi.
Réischt no der Umeldungsperiod kritt dir vun eis Bescheed gesot ob dir eng Plaz kritt hutt, dir musst och da réischt bezuelen. Denkt och dru fir är Beloununge vum Zürcher Bal aléise fir eng Reduktioun op de Präis ze kréien. Spéider Umeldunge sinn och méiglech, eventuell muss een dann awer domat rechnen op der Waardelëscht ze landen.
Bei Froe kennt dir Iech bei de Responsabel vum Schiweekend mellen:
Pit Krantz (pit.krantz@lsz.lu) | Nicolas Recht (nicolas.recht@lsz.lu).
Mir freeën eis op ee flotte Weekend!
De Comité
Du muss dech alogge fir de Forms auszefëllen

Visitt HITEC - 26. Mäerz
2025-03-26 18:00 - 23:00 | Alehouse, Universitätstrasse 23, Zürich, 8006, Switzerland
Léif LSZ’ler,
Geschwënn steet déi éischt Visitt an dësem Semester vun engem vun eise Sponsoren un. De 26.03. um 18:00 Auer däerfe mir de Philipee Osch mat zwee weidere Mataarbechter vun Hitec hei zu Zürech begréissen.
HITEC Luxembourg S.A. ass eng 100% lëtzebuergesch Firma, déi innovativ an héichqualitativ Produkter a Servicer entwéckelt. Sie bidden héich technologesch Léisungen an de Beräicher Satellitte-Buedemsegment, Test- a Moossausrüstung a Verkéiersmanagement un.
D’Visitt fënnt an enger kollegialer a flotter Ambiance statt, soudatt mir ee flotten Owend am Alehouse (https://www.alehouse.ch) verbrénge wäerten. Fir dat dir net verduuscht an erhéngert, ass d’Iessen a Gedrénks dee ganzen Owend inclus an dir musst fir guer näischt bezuelen. Dobäi soll gesot sinn, dat déi Presentatioun fir all Alterskategorie vun LSZ’ler interessant ass.
De Forms fir d’Umeldung fannt dir ënnert dësem ganze Message. D’Umeldung ass bis Mëttwochs, den 19. Mäerz op.
Bescht Gréiss,
Äre Comité

Please select a valid form

Visitt Schroeder & Associés - 9. Abrëll
2025-04-09 17:00 - 22:30 | ETH Zentrum, Rämistrasse 101, Zurich, Zurich, 8092, Switzerland
Léif LSZ’ler,
Den 9. Abrëll steet eng spannend Visitt um Programm. Dräi Mataarbechter vu Schroeder & Associés kommen een Dag op Zürech fir eis eng interessant Presentatioun mat uschléissendem Apero ze halen. Fir den Owend gutt auskléngen ze loossen, ginn mer dann nach alleguerten an d’Commihalle iessen.
Mat iwwer 60 Joer Erfarung an engem Team vu ronn 450 Mataarbechter spillt dës Ingenieursfirma ee wichtege Role am Ingenieursdomaine. Hir Missioun ass héchst Qualitéit, innovativ Léisungen a maximal Zefriddenheet fir hir Clienten. Mat vill Erfolleg begleeden si Projeten zu Lëtzebuerg an am Ausland.
Mir freeën eis, iech den 9.4 op der Uni ze treffen, wou si eis méi iwwert hire Knowhow an hir spannendst Projeten erzielen.

Hei drënner fannt dir de Link fir d‘Umeldung déi bis den 2. Abrëll um 18:00 Auer op ass.
Mat beschte Gréiss,
Äre Comité

Please select a valid form

Clubrees 2025
2025-05-01 00:00 - 2025-05-04 00:00
Léif LSZler,
An e puer Wochen ass et nees esou wäit, d’Clubrees 2025 steet virun der Dier. Dëst Joer geet et zréck an dat schéint Italien, op Florenz.
Mir wäerten Donneschdes Moies, den 1. Mee ëm 6h30 de Bus um Höngg huelen, an eis op de Wee an de Süde machen fir hoffentlech em 18h00 zu Florenz unzekommen. Um Hiwee wäerte mir och en Zweschestop vun 2-3h zu Parma maachen fir eis d’Been ze vertreppelen an den Tank nees ze fellen. Zréck fuere mir Sonndes am Nometten an engem Stéck, soudass mir Sonndes de 4. Mee spéit Owes zu Zürech sinn.
Fir e flotte Programm wärend de véier Deeg wäert natierlech och gesuergt sinn, en ass awer leider nach net 100% fest. Mir deelen iech alles mat, soubal de Plang steet. Genuch Zäit fir op eege Fauscht d’Stad ze entdecken ass awer sécher!
D’Participatioun steet doduerch och nach net ganz fest, mee se wäert ronderëm 140€ bis 160€ leien. Do sinn de Bus, den Hostel, ee gemeinsaamt Owesiessen a kleng Aktivitéiten déi mir all zesumme maachen, mat abegraff.
D’Plaze sinn op 36 Persoune begrenzt a bannent de Kategorië vun de Prioritéite gellt de Prinzip vum “first come first served”. Mellt iech also séier un!
Wann d’Umeldungsphas eriwwer ass, kritt dir Bescheed gesot, op dir eng Platz kritt hutt. Zu deem Zäitpunkt kritt dir och d’Detailer fir d’Participatioun ze bezuelen. Mir hunn aktuell nach e Problem mat der Confirmatiounsmail vun der Umeldung, dowéinst wonnert iech net, wann dir no ärer Submission keng Mail kritt.
Bei Froe kennt dir iech gär bei de Responsabele vun der Clubrees mellen: Cedric Mulders (cedric@lsz.lu) an Philippe Schaack (philippe.schaack@lsz.lu).
Mir freeën eis op eng flott Rees mam LSZ,
Äre Comité

Clubrees2025

Numm
*

Numm

Virnumm

Virnumm

Nonumm

Nonumm

Email
*

Handynummer
*

Gebuertsdaag
*

Nationalitéit
*

Pass/Carte d'Identité Nummer
*

Iessenspräferenzen

Vegetaresch

Allergien / aner Remarquen

Checkboxes
*

Ech akzeptéiren d'APB (Allgemeng Participatiouns Bedingungen) https://lsz.lu/wp-content/uploads/2023/10/Allgemeng-Participatiouns-Bedingungen-update-1.pdf

Submit

If you are human, leave this field blank.

SPL 2025 Alumni
2025-05-10 18:00 - 2025-05-11 02:00 | Haus zum Rüden, Limmatquai 42, Zürich, Switzerland
Léif Alumnis vum LSZ,
Fir de Kontakt tëscht de LSZler an den Alumnis weiderhin oprecht ze erhalen, invitéiere mir Iech den 10. Mee ganz häerzlech op eis traditionell SPL.
D’Konzept vun der SPL sollt deene meeschten nach bekannt sinn: En 3-Gang-Menü an enger schicker Ambiance mat, aus Lëtzebuerg importéiertem, Wäin a Cremant fir den ETH Professeren ze gedenken déi eis Lëtzebuerger Studente wärend dem 2. Weltkrich bäi sech opgeholl hunn.
Dëst ass mat ee vun eise gréissten Eventer am Joer an et géif eis immens freeën eng Rei Alumnis vum LSZ do begréissen ze kënnen. Net nëmmen ass dëst fir eis eng flott Méiglechkeet vun Erfarungen aus der Beruffswelt ze héieren a vun ärer Uniszäit gezielt ze kréien, mais et ass sécher och fir Iech eng super Alternativ dem LSZ nees méi no ze kommen a gezielt ze kréien, wat sech alles säit ärer Uniszäit verännert huet.
D’SPL fënnt dëst Joer am Zunfthaus zum Rüden (https://www.hauszumrueden.ch) statt. Déi genau Adress ass Limmatquai 42, 8001 Zürich. Mir géifen um 18:00 mam Apéro starten. Wei gewinnt gëllt op der SPL d’Tenue correcte. Dir hutt de Choix tëscht 2 Menüen (Fleesch a vegetaresch) an d’Participatioun beleet sech op 140€.
Bäi Froe kënnt Dir Iech gäre bei eis mellen.
Mir freeën eis Iech op d’SPL kënnen ze invitéieren, an hoffen der vill vun Iech kënnen do ze gesinn.
Ären LSZ Comité
This form is currently closed for submissions.

SPL 2025
2025-05-10 18:00 - 2025-05-11 02:00 | Haus zum Rüden, Limmatquai 42, Zürich, Switzerland
Léif LSZ’ler,
Mir hunn déi grouss Freed iech den 10. Mee am Haus zum Rüden (https://www.hauszumrueden.ch/) op d’SPL ze invitéieren. Bei dëser SPL wäert et nees de Fall sinn, dass och Alumnien, also LSZ’ler, déi viru mei laanger Zäit zu Zürech studéiert hunn, invitéiert sinn a mat eis e flotten Owend verbrénge wäerten.
Dir hutt de Choix tëscht engem Fleesch – a Vegimenü, déi follgendermoossen ausgesinn:
Apero: Mini-Käseküchlein und Mini Schinkengipfeli
Zopp: Räuschling Cremesuppe mit Croutons
Haaptplat: Hackbraten mit Pilzrahmsauce oder veganes Zürich Geschnetzeltes mit Gemüse und Rösti
Dessert: Lemon Tarte mit Meringue und Joghurtglace
Sot eis w.e.g. bei Allergië mat Zäite Bescheed.
Start ass um 18:00 mam Apero. D’Participatioun beleeft sech dëst Joer op 80 Euro. Iwwerweist déi w.e.g. réischt nodeems der vun eis d’Confirmatioun dozou krut.
Dir kënnt och erëm äre Wonschsëtzpartner uginn. Schwätzt iech do w.e.g. virdrunner mateneen of. Traditionell ass den Dresscode Owestenue, dat heescht Costume oder Kleed.
Denkt och w.e.g. drun, dass mir nach Wäin hunn, deen op Zürech muss transportéiert ginn. Mellt iech dowéinst w.e.g beim Philippe Schaack, wann dir vu Lëtzebuerg op Zürech fuert fir e puer Këschte matzebréngen.
Dir kennt iech vum 7. Abrëll um 18:00 bis den 28. Abrëll um 23:59 umellen.
D’Umeldunge verlafen nom Prioritéitenprinzip aus eisen APB.
D’Plaze si begrenzt a bannent de Kategorië vun de Prioritéite gëllt de Prinzip vum “first come first served”. Mellt iech also séier un!
Mir freeën eis riseg iech all rëm kënnen op d’SPL ze invitéieren an hoffen, vill vun iech kënnen do ze gesinn!
De Comité
Du muss dech alogge fir de Forms auszefëllen

SOLA 2025
2025-05-17 | Zürich, Zürich, Switzerland
Léif Leefer a Leeferinnen,
Geschwënn ass et rëm sou weit an den LSZ kann sech op der Édition 2025 vun der SOLA beweisen! Bei der Sola handelt et sech em e Staffellaf vum ASVZ iwwert 114,77km, opgedeelt a 14 Etappen, den duerch ganz Zürech geet. Dat ganzt fënnt Samsdes de 17.05 statt. Wéi och d’lescht Joer ginn et zwou Gruppe fir d’Staffel. Eng Equipe ass kompetitiv (Equipe 1) an déi aner ass Just for Fun (Equipe 2)!
Ënnert folgendem Link fann dir all d’Informatiounen iwwer d’SOLA.
LG,
Äre Comité
This form is currently closed for submissions.

Beerpong Tournoi 2025
2025-05-17 19:00 - 23:59
Léif LSZler, léif Frënn vum LSZ,
Et ass erëm souwäit, den alljärleche Beerpongtournoi fennt nees statt. Schnappt iech also äre Beerpong Partner a kommt de 17. Mee um 19 Auer bei d’Grillstelle Käferberg beim Bucheggplatz, fir em den Titel vun de Beerpongchampions 2025 ze kämpfen.
D’Umeldung geet vu Samsdes de 26.04.2025 um 18:00 bis Sonndes den 11.05.2025 um 23:59. Denkt och drun, dass nëmmen ee vum Team de Forms ausfëlle muss.
Fir Gedrénks a Gegrills wäert och gesuergt sinn, soudass mir den Owend gemittlech kennen ausklénge loossen.
An denkt un den Insektespray et wäerte vill Moustiquen do sinn.
Mir freeën eis op iech,
Äre Comité
Please select a valid form

3-Schichten-Iessen 2025
2025-05-20 08:00 - 17:00
Léif LSZler,

Mir treffen eis den Densden, 27. Mee um 19h am Cucina um Limmatplatz (https://maps.app.goo.gl/h6yvRhPvcf5FAqtQ6) fir d’3-Schichten-Iessen. De Budget läit bei ca 80 CHF pro Persoun.
Dir kennt iech ab elo bis de 25. Mee ennert folgendem Link umellen. (https://lsz.lu/event/3-schichten-iessen-2025/)

Léif Gréiss,
De Comité

3-Schichten Iessen 2025

Virnumm
*

Nonumm
*

Email
*

Telefon
*

Kënns du op d'3-Schichteniessen ?
*

Jo

Nee

Hei fënns du den Link fir dem Restaurant säi Menu fir den Owend. Schreif däi Choix an déi jeweileg Box, fir dass mir dem Restaurant dat schon matdeelen kënnen. Den LSZ iwwerhëlt em déi 80 CHF/Persoun fir d'Iessen an Gedrenks.

Menu

Wëlls du eng Entrée ?
*

Jo

Nee

Wat wëlls du als Entrée ?
*

Wat wëlls du als Haaptplat ?
*

Wëlls du en Dessert ?
*

Jo

Nee

Wat wëlls du als Dessert ?
*

Kommentar (Allergien, Intoleranzen, aner Wensch etc)

Submit

If you are human, leave this field blank.

Beermile & Stammdësch
2025-05-24 15:00 - 22:00
Leif LSZ’ler,
Fir de leschte Stammdësch vum Semester hu mer eis eppes Neies iwwerluecht:
Mir géifen eng Beermile organiséieren, baséierend ob den “offiziellen” Reegelen. (beermile.com)
Eng Beermile ass véier mol een Tour ronderëm en Terrain, mat firun all Tour eng 0.3l Béier. Dat gëtt en total vu véier Béier an 1600 Meter (eng Mile).
Zousätzlech zu der kompletter Beermile géife mer och nach e Beermile-Relais ubidde, wou der zu 2 d’Beermile an Ugrëff kennt huelen. Dat ganzt wär um Terrain vun der Sportanlage Au, wou et natierlech och Vestiairë ginn.
Mir géifen eis och ob Spectateure freeë fir Stëmmung ze maachen, dowéinst ass et net just eng Aktivitéit fir eis Sportler. No der Beermile gi mer riwwer an den Opfikerpark fir eise Stammdësch. Do gëtt da gegrillt, an den Owend entspaant ausklénge gelooss. Fir genuch Gedrénks ass natierlech déi ganzen Zäite gesuergt.
Treffpunkt ass um 15:00 bei der Sportanlage Au.
Bei weidere Froe kennt der iech beim Patrick, Lucca oder Will mëllen.
Mir freeën eis ob iech,
äre Comité
Du muss dech alogge fir de Forms auszefëllen

Veloscourse mat der GEP
2025-07-13
Léif LSZ’ler a memberen vun der GEP,
Mir hunn d’Freed iech dëst Joer een Event ze proposéieren dat säit 2021 net mei op d’Bee gestallt gouf. An zwar ass dat d’Vëloscourse mat der GEP (den Letzebuerger ETH Alumnien), wou mir den 13. Juli um 9 Auer moies ee 36,5 km Tour em de Stauséi maachen. D’Detailer zum Circuit fannt dir ënnert follgendem Link .
Als recompense vir eis sportlech Efforte gi mir duerno och all zesummen eppes klenges grillen.
Léif Gréiss,
Äre Comité
Please select a valid form

First Contact 2025
2025-09-16 18:00 - 21:30 | Alumni Quattro Lounge, Stefano-Franscini-Platz 5, Zürich, 8093, Switzerland
Den LSZ invitéiert dech häerzlech op de First Contact, wou mir dech kenneléiere kennen, an e flotten Owend verbréngen.

First Contact 2025

Numm
*

Numm

Virnumm

Virnumm

Nonumm

Nonumm

Email
*

Handysnummer (Lëtzebuergesch oder Schwäizer)
*

Studiegang
*

Submit

Adress zu Zürech
*

Adress zu Zürech

Strooss a Nummer

Strooss a Nummer

Stack oder Appartement

Stack oder Appartement

Stad

Stad

Kreis

Kreis

Postleitzuel

Postleitzuel

Kenns du den 16.09 op den First Contact?
*

Jo

Nee

Kommentar

If you are human, leave this field blank.

Europapark
2025-09-25 07:00 - 20:30
Du muss dech alogge fir de Forms auszefëllen

Wanderweekend 2025
2025-09-27 - 2025-09-28
Léif LSZ’ler,Wéi schonn annoncéiert fënnt de 27-28. September eise järleche Wanderweekend statt. Do wandere mir vu Grindelwald bis rop op d’Glecksteinhütte, a wann nach Zeit am Dag iwwereg bleift, weider bis op de Sommet. D’Nuecht verbrénge mir do an der Hütt, wou vir Owes a Moiesiesse gesuergt ass. An den Dag drop heescht et bis bei de Gletscher wanderen an duerno de Bierg nees erof vir zréck op Zürech.
Wichteg ze wëssen, well mir um Bierg iwwernuechten, braucht dir e Rucksak, e Schlofsak an eppes vir den éischten Dag zu Metten ze picknicken. Eisen Zuch fiert um 8 Auer lass, dat heescht sidd mat Zäiten do.
D’Participatioun wäert zwëschent 10 a 30€ leien an dir kennt iech bis spéitstens 18 Auer den 20. September umellen.
Du muss dech alogge fir de Forms auszefëllen

Stee 2025
2025-10-01 17:00 - 23:00
Léif Bleuen,
E Mëttwoch den 1. Oktober fänkt äert éischt Event un. Bei der Stee fannt dir e Pätter oder eng Giedel, déi iech duerch äert éischt Semester an déi nächst puer Eventer leeden. Dir fannt eis um 17h00 virum Living Science um Campus Hönggerbierg. Ditt anstänneg bzw. al Kleeder un, iesst eppes vir a sidd pünktlech! Et ass och extrems wichteg dass dir eng Käscht matbrengt!
Mir freeën eis op Iech,
Äre Bleuecomité
Du muss dech alogge fir de Forms auszefëllen

Tour en Ville 2025
2025-10-08 17:00 - 23:00 | ETH Zentrum, Rämistrasse 101, Zurich, Zurich, 8092, Switzerland
Léif Bleuen,
E Mëttwoch den 8. Oktober geet et fir Iech schonn op ärt zweet Event wou mir Iech déi schéi Stad an där dir lo lieft emol richteg weisen. Dofir wäerte mir um 17h00 op der Polyterrasse beim ETH Haaptgebai starten. Ditt Kleeder un déi kenne knaschteg ginn a bréngt nei Ënnerwäsch, Kleeder an en Handduch (kee Kichenduch) mat. Ausserdeem sollt dir natierlech d’Statute vum LSZ an eis Heemecht kennen. Mir brauchen Iech dat warscheinlech net mei ze soen, mee sidd pünktlech.
Mir freeën eis op Iech,
Äre Bleuecomité
Du muss dech alogge fir de Forms auszefëllen

Daf 2025
2025-10-17 17:00 - 22:00 | ETH Hönggerberg, Einsteinstrasse 4, Zurich, Zurich, 8049, Switzerland
Léif Bleuen,
No der flotter Stee an dem Tours en Ville gëtt et lo endlech Zäit fir är Daf. Dat ganzt fënnt de Freiden de 17. Oktober um 17:00 am HXE nieft dem Lochness statt. Dëst Event ass ganz wichteg, fir dass dir endlech gedeeft a soumat richteg LSZ’ler gitt. Bréngt är Duschsaache, frësch Ënnerwäsch an eng Scheier mat. Dir sollt och des Kéier erëm eng Käscht matbréngen, op der Stee si mir net dozou komm. Déi mat laangen Hoer sollen sech och e Lastik mathuelen. Wei ëmmer ass et gutt wann dir virdrun eppes ësst, op der Daf gëtt et nämlech näischt.
Äre Bleuecomité
Du muss dech alogge fir de Forms auszefëllen

Clear the Bottles 2025
2025-11-14 18:00 - 2025-11-16 04:00
Léif Frënn vum LSZ,
Vum 14.-15. November fënnt eisen traditionellen Intercercle de Clear the Bottles zu Zürech statt. Zesumme mat iech stelle mir eis der schwiereger Aufgab dem Alkohol meeschter ze ginn.
De Programm gesäit follgendermoossen aus:
– Freides de 14.11 um 18:30: Den LSZ invitéiert op eng gutt Kéis-Fondue am GZ Loogarten mat Wäin, Béier a Softs à volonté.
– Samschdes de 15.11: Ab 13:00: Ee Rallye duerch eis wonnerschéi Stad, mat gudder Stëmmung a genuch flësseger Motivatioun
Ab 21:00: De legendäre Clear-the-Bottles. Open Bar an der “Wunderbox” mat allem wat d’Häerz begeeschtert.
D’Matmaachen um Rallye ass net obligatoresch. Um Rallye wäerten d’Gruppe gemëscht ginn. Jidderee kann awer bei der Umeldung eng Referenzpersoun uginn, mat deem een an eng Grupp kënnt (Dir musst iech géigesäiteg uginn).
D‘Participatioun stellt sech follgendermoossen zesummen:
Juste Freides (Fondue): 25€
Juste Samschdes (Rallye an CTB): 25€
Fir de ganze Weekend: 45€
D‘Plaze fir de CTB sinn op 220 begrenzt, fir d’Fondue op 150. Hei gëllt: den éischten ass fir. Wann alleguerten d’Plaze besat si, kommt dir op eng Waardelëscht a rutscht no, falls eng Plaz sollt fräi ginn.
D’Participatioun muss innerhalb vun enger Woch no der Bestätegung bezuelt ginn, soss geet är Plaz un den nächsten op der Waardelëscht. Dëst per Iwwerweisung op eise Konto (IBAN: [REDACTED]) oder per Payconiq (+41 79 767 63 25) mam Vermierk: “Intercercle CTB 2025 – Virnumm Nonumm”.
Falls dir eng Schlofplaz zu Zürech braucht, kënnt dir dëst bei der Umeldung uginn. Och hei sinn d’Plaze begrenzt an den éischten ass fir.
Hei ass de Link vum Facebook Event wou dir all d’Informatiounen nach eng Kéier fannt a mir iech up to date halen: https://fb.me/e/59K1ViIE4.
Mir freeën eis op ee flotte Weekend mat iech.
Bis geschwënn.
Den LSZ Comité
D'Plaze fir d'Fondue a Schlofplazen sinn leider schon all fort. Wanns du dech juste fir d'Party/Rallye umelle wells, da schreiw weg eng Mail u filip.marth@lsz.lu

Clear the Bottles 2025 - Intern
2025-11-14 18:00 - 2025-11-16 04:00
Léif LSZ’ler,
Vum 14.-15. November fënnt eise legendären Intercercle de Clear the Bottles statt. Zesumme mat eise Kollegen aus villen anere Stied, stelle mir eis der schwiereger Aufgab dem Alkohol meeschter ze ginn.
De Programm gesäit follgendermoossen aus:
– Freides de 14.11 um 18:00: Den LSZ invitéiert op eng gutt Kéis-Fondue am GZ Loogarten mat Wäin, Béier a Softs à volonté.
– Samschdes de 15.11: Ab 13:00: Ee Rallye duerch eis wonnerschéi Stad, mat gudder Stëmmung a genuch flësseger Motivatioun.
Ab 21:00: De legendäre Clear-the-Bottles. Open Bar an der “Wunderbox” mat allem wat d’Häerz begeeschtert.
D’Matmaachen um Rallye ass net obligatoresch. Um Rallye wäerten d’Gruppe gemëscht ginn. Jidderee kann awer bei der Umeldung eng Referenzpersoun uginn, mat deem een an eng Grupp kënnt (Dir musst iech géigesäiteg uginn).
D’Participatioun fir LSZ’ler stellt sech follgendermoossen zesummen:
Freides (Fondue): 15€
Samschdes (Rallye an CTB): 10€
Ganze Weekend: 20€
An der Wunderbox ass eis Kapazitéit op 220 Leit begrenzt (LSZ’ler+Extern). Jidderee muss sech umelle fir um CTB kënnen deelzehuelen. Dofir musst dir eng gülteg Memberskaart hunn. Déi kennt dir op der AG, oder duerno kafen. D’Umeldunge lafen no den Allgemenge Participatiouns Bedingungen (APB) vum LSZ of.
D’Umeldungsperiod start Dënschdes de 14. Oktober um 18:00. No enger Woch kritt dir d’Bestätegung dass dir eng Plaz krut. Dir hutt no der Bestätegung eng Woch Zäit fir d’Participatioun an är Memberskaart (falls dir se net op der AG kaf hutt) ze bezuelen, soss verléiert dir är Plaz. Dëst per Iwwerweisung op eise Konto (IBAN: [REDACTED]) oder per Payconiq (+41 79 767 63 25) mam Vermierk: “Intercercle CTB 2025 – Virnumm Nonumm”.
Mir bidde fir déi extern Gäscht Schlofplazen un. Och hei si mir op är Hëllef ugewisen. Wann dir eng Plaz kënnt zu Verfügung stellen, gitt dëst w.e.g bei der Umeldung un, et muss och keng Plaz an engem Bett sinn, eng Loftmatrass mécht d’Saach och 😉
Hei https://fb.me/e/59K1ViIE4 fannt dir d’Veranstaltung wou dir är Kolleege kënnt alueden a wou alleguerten d’Informatioune fir déi Extern drastinn. Dir kennt hinnen och dese Forms fir déi extern Umeldung ab en Dënschden 14. Oktober 18h00 weiderleeden: https://lsz.lu/event/clear-the-bottles-2025/
Bei Froen oder Onkloerheete kënnt dir iech bei eis mellen.
Mir freeën eis op ee flotte Weekend mat iech an ären Kolleegen,
Den LSZ Comité
Du muss dech alogge fir de Forms auszefëllen

Umeldung Schichten Zürcher Bal 2025
2025-12-25
Leif LSZ’ler, och dëst Joer si mir beim Op- an Ofriichte souwéi och um Owend selwer vum Zürcher Bal op är Hëllef ugewisen. Dir kennt iech hei fir d’Schichten umellen.
Du muss dech alogge fir de Forms auszefëllen
